11 दिन से रुका मानसून आगे बढ़ा, कश्मीर में तेज बारिश
Weather Forecast State-Wise Update; Rainfall Alert In Rajasthan, Madhya Pradesh, Punjab, Himachal Pradesh, Uttar Pradesh, Gujarat, Delhi, Uttarakhand, Haryana and Uttarakhand राजस्थान, मध्य प्रदेश, पंजाब, हिमाचल प्रदेश, उत्तर प्रदेश, गुजरात, दिल्ली, उत्तराखंड, हरियाणा और उत्तराखंड
नौतपा के छठे दिन भी मौसम ठंडा रहा। पिछले 11 दिनों से रुका मानसून बंगाल की खाड़ी में आगे बढ़ा है। कश्मीर में तेज बारिश के चलते तापमान में गिरावट आई है। 
IMD के मुताबिक, राजस्थान, मध्य प्रदेश, पंजाब, हिमाचल प्रदेश, उत्तर प्रदेश, गुजरात, दिल्ली, उत्तराखंड और हरियाणा में अगले चार दिन हल्की से भारी बारिश होने के आसार हैं। बाकी राज्यों में मौसम सामान्य रहेगा।
केरल में आमतौर पर मानसून एक जून के आसपास पहुंच जाता है और जुलाई मध्य तक पूरे देश को कवर कर लेता है। इस साल केरल में मानसून की शुरुआत में थोड़ी देरी होने की संभावना है। इधर, दिल्ली में मंगलवार को अधिकतम तापमान औसत से पांच डिग्री नीचे दर्ज किया गया है।
मध्यप्रदेश में जून की शुरुआत आंधी-बारिश से होगी, नया सिस्टम एक्टिव होने के असर
नौतपा खत्म होने को है। बुधवार को इसका सातवां दिन है लेकिन मध्यप्रदेश में यह अब तक बेअसर ही दिखा है। प्रदेश के अधिकतर जिलों में फिलहाल बारिश और तेज हवाएं चल रही हैं। मौसम का ये हाल जून की शुरुआत में भी रहेगा। 3 से 5 जून तक ग्वालियर और चंबल में वेस्टर्न डिस्टर्बेंस (पश्चिमी विक्षोभ) एक्टिव रहेगा। पूरी खबर पढ़ें... 
राजस्थान के 27 जिलों में आंधी-बारिश का अलर्ट, जयपुर-सीकर में बरसात
राजस्थान के 27 जिलों में आंधी-बारिश का अलर्ट जारी किया गया है। मौसम विभाग ने इन जिलों में 70 KMPH की रफ्तार से आंधी चलने की चेतावनी दी है। इधर, राज्य में पिछले 48 घंटे में बारिश से अधिकतम तापमान में 14 डिग्री सेल्सियस तक की गिरावट हुई है। पूरी खबर पढ़ें...
दिल्ली में बुधवार को भी बारिश की संभावना
दिल्ली में मौसम विभाग के मुताबिक, बुधवार को भी आंशिक रूप से बादल छाए रहने और हल्की बारिश व गरज के साथ तेज हवा चलने का अनुमान है। मंगलवार शाम अचानक बारिश और आंधी आई। इस दौरान हवाओं की स्पीड 70 से 80 KMPH रही। पढ़ें पूरी खबर...
अन्य राज्यों के हाल जान लीजिए...
बिहार में 13 दिनों तक मौसम सामान्य रहने के बाद फिर चढ़ा पारा, 1-3 जून तक चलेगी लू
बिहार में गर्मी तेवर दिखाने लगी है। लोग गर्मी से बेहाल हो रहे हैं। मंगलवार को 16 जिलों में अधिकतम तापमान 40 डिग्री सेल्सियस के पार दर्ज किया गया। अररिया और कटिहार में हीट वेव की स्थिति बनी रही। दो जून से लू चलनी शुरू हो जाएगी। पूरी खबर पढ़ें...
हरियाणा के 10 जिलों में सुबह से आंधी-बारिश, 37 साल बाद मई सबसे ठंडा रहा
हरियाणा के 10 जिलों में सुबह से ही बूंदाबांदी और आंधी का दौर चल रहा है। रात को महेंद्रगढ़ में जहां 15 एमएम बारिश दर्ज हुई है, वहीं सोनीपत, रेवाड़ी, गुरुग्राम, यमुनानगर, कुरुक्षेत्र व फतेहाबाद में भी बारिश हुई। अगले कुछ घंटों में 10 जिलों में 40 से 50 KMPH की रफ्तार से आंधी और बारिश होने की संभावना है। पूरी खबर पढ़ें...
हिमाचल में रिकॉर्ड तोड़ बारिश और ठंड, इस महीने 84% ज्यादा बरसे बादल
हिमाचल प्रदेश में मई महीने की बारिश और ठंड ने पिछले सारे रिकॉर्ड तोड़ दिए है। मई के आखिरी सप्ताह में 25 से 31 तारीख तक नॉर्मल से 342% ज्यादा और एक से 30 मई तक सामान्य से औसत 84 प्रतिशत ज्यादा बारिश हुई है। पूरी खबर पढ़ें...